Lav et referat af nedenstående tekst:

Tekst:
Hovedgaden i Aars er for nylig blevet prydet af omkring 70 træer. Men i weekenden fik nogle af træerne en noget utiltænkt skæbne. Seks af træerne er blevet knækket, og de skal derfor udskiftes. Nu udlover Vesthimmerlands Kommune en dusør på 5.000 kroner til den, der kan hjælpe politiet på sporet af hærværksmændene. Skulle de skyldige have dårlig samvittighed, har kommunen dog valgt at give dem frit lejde. Har gerningsmændene lyst til at melde sig selv, så har de en frist til på mandag og sker det, så slipper de for politianmeldelse. - De skal have lov til at vise, at de er mandfolk nok til at troppe op og sige, at det var dem, siger Carsten Agesen, der er sektionsleder i Teknik- og Miljøforvaltningen ved Vesthimmerlands Kommune. Hvis de skyldige melder sig selv, slipper de dog ikke med kammeratlig samtale. De bliver stillet til regnskab med deres ødelæggelser, og regningen på omkring 24.000 kroner ender hos de skyldige. Hvis de skyldige ikke melder sig selv, ender sagen hos politiet, og så ender de alligevel med at betale erstatningen. Hos Vesthimmerlands Kommune mener man, at der er gode chancer for, at gerningsmændene melder sig selv: - Jeg tror på det. Jeg har faktisk aldrig troet så meget på en sag, som jeg gør med den her, siger Carsten Agesen, og fortsætter: - Folk i Aars er rigtig sure. Det var glade for deres nye hovedgade, og så sker sådan noget. Han mener, at det bare er et spørgsmål om tid, inden folk ved, hvem de skyldige er, og derfor regner han med, at de vil melde sig selv for at slippe for en politisag.

Referat:
Vesthimmerlands Kommune giver 5.000 kroner til den, der kan give det afgørende spor i sagen om knækkede træer.